
RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 26.08.2026, ora 08.00 – 27.08.2026, ora 08.00
I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 27.08.2026, ora 07.00
RÂURI

Debitele au fost în creștere datorită precipitațiilor prognozate și propagării pe râurile din bazinele: Vișeu, Iza, Lăpuș, Someșul Mare, Târnave, Trotuș, Bistrița, Moldova, Suceava, bazinele superioare și mijlocii ale Begăi, Timișului, Oltului, Argeșului, Ialomiței și cursul superior al Buzăului, iar pe celelalte râuri au fost relativ staționare.

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe râurile din bazinul superior al Ialomiței și pe unii afluenți ai Argeșului superior  mai mici (sub 30%) pe râurile din bazinele hidrografice: Iza, Tur, Someș, Crasna, Barcău, Crișuri, Timiș, Bârzava, Moravița, Caraș, Nera, Cerna, Jiu, Trotuș, Bârlad, Moldova, Suceava, Prut, bazinul mijlociu și inferior al Mureșului, unii afluenți din bazinele Oltului, Argeșului și pe râurile din Dobrogea.

În interval două ATENȚIONĂRI HIDROLOGICE pentru fenomene imediate.

Este în vigoare ATENȚIONAREA HIDROLOGICĂ nr. 93 din 26.08.2026.

Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi în general în creștere ușoară, exceptând râurile din bazinele Bârlad și Prut unde vor fi relativ staționare.
Sunt posibile scurgeri importante pe versanți, torenți, pâraie, viituri rapide pe unele râuri mici, cu posibile efecte de inundații locale și creșteri de niveluri și debite, cu posibilitatea depășirii COTELOR DE ATENȚIE, pe unele râuri din zonele de deal și munte, din nordul centrul și estul ţării, ca urmare a precipitațiilor sub formă de aversă, mai însemnate cantitativ, prognozate.

Se menține în vigoare ATENȚIONAREA HIDROLOGICĂ nr. 93 din 26.08.2026, până la ora 16:00.
DUNĂRE
Debitul la intrarea în țară (secțiunea Baziaș) în intervalul 26 – 27.08.2026 a fost în creștere, având valoarea de 1450 m3/s, sub media multianuală a lunii august (3900m3/s).

În aval de Porțile de Fier debitele au fost în creștere pe sectorul Gruia - Tr. Măgurele și la Hârșova, staționare la Zimnicea și pe sectorul Vadu Oii - Tulcea și în scădere pe sectorul Giurgiu - Călărași și la Cernavodă.

Debitul la intrarea în țară (secțiunea Baziaș) va fi în creștere (1500 m3/s).

În aval de Porțile de Fier debitele vor fi în creștere pe sectorul Gruia – Oltenița și relativ staționare pe sectorul Călărași – Tulcea.
2. Situația meteorologică în intervalul 26.08.2026, ora 09.00 – 27.08.2026, ora 06.00
ÎN ŢARĂ

Vremea a fost în general instabilă și s-a răcit față de ziua precedentă, accentuat în Moldova, unde valorile termice diurne s-au situat sub mediile multianuale (abateri negative de 3...6 grade), în timp ce în rest au fost în general apropiate de normal. Totuși după-amiaza a fost călduroasă în regiunile vestice și local în cele sudice, cu disconfort termic ridicat în vestul și sudul Olteniei, unde indicele temperatură-umezeală (ITU) a atins pragul critic de 80 de unități. În regiunile estice nebulozitatea a persistat în cea mai mare parte a intervalului, în nord-vest, centru și sud îndeosebi începând cu orele după-amiezii au fost dezvoltări noroase convective, iar în vest și sud-vest cerul a fost variabil. Au fost averse, însoțite și de descărcări electrice în cea mai mare parte a Transilvaniei, Moldovei și Munteniei, local în Dobrogea și Maramureș, precum și în zonele montane și izolat în rest. În special după-amiaza și seara, aversele au avut și caracter torențial, astfel din măsurătorile rețelei meteo și hidro și conform datelor radar au fost cantități de apă de 5...10 l/mp, iar pe alocuri de 30...45 l/mp în Transilvania, de până la 55 l/mp în nordul Munteniei și de până la 35 l/mp în sud-estul Moldovei și nord-estul Crișanei. Vântul a suflat slab și moderat, izolat cu unele intensificări în timpul ploilor (viteze la rafală de 40...50 km/h) și a fost consemnată și vijelie la stația meteo Joseni, din județul Harghita (viteză la rafală în general de 70 km/h). Temperaturile maxime s-au încadrat între 19 de grade la Bârnova și 33 de grade la Jimbolia, Timișoara, Banloc, Calafat, Bechet și Turnu Măgurele. La ora 6 valorile termice erau cuprinse între 13 grade la Rădăuți și Supuru de Jos și 23 de grade la Sulina și Constanța Dig. Spre dimineață izolat s-a format ceață în vestul, nordul teritoriului și în depresiuni. Observație: de ieri dimineață, de la ora 6, au fost în vigoare 15 mesaje pentru fenomene meteorologice periculoase imediate, după cum urmează: - 2 avertizări cod portocaliu ce au vizat instabilitatea atmosferică, 1 emis de către SRPV Sibiu și 1 de către SRPV Bacău;- 13 atenționări cod galben ce au vizat instabilitatea atmosferică, 4 emise de către SRPV Bacău, 4 emise de către CNPM pentru Muntenia, 3 emise de către SRPV Cluj și 2 emise de către SRPV Craiova.

LA BUCUREŞTI

Vremea s-a răcit față de intervalul precedent. Cerul a fost variabil, cu înnorări în primele ore ale intervalului și din nou în a doua parte a nopții, când trecător au fost averse slabe. Vântul a suflat slab și moderat. Temperatura maximă a fost de 29 de grade la Afumați și Băneasa și 30 de grade la Filaret, iar la ora 6 se înregistrau 19 grade la Filaret și Băneasa și 20 de grade la Afumați.

3. Prognoza meteorologică în intervalul 27.08.2026, ora 09.00 – 28.08.2026, ora 09.00
ÎN ŢARĂVremea va fi în general instabilă în jumătatea de est a teritoriului, precum și în zonele montane, unde pe parcursul zilei și în primele ore ale nopții, vor fi înnorări temporar accentuate, averse și descărcări electrice, iar valorile termice diurne se vor situa local sub mediile multianuale specifice acestei date. Aceste fenomene vor fi pe arii mai extinse în estul și sud-estul Transilvaniei, în Dobrogea, nordul Munteniei, sud-vestul Moldovei, în estul Carpaților Meridionali și în grupele centrale și sudice ale Carpaților Orientali, unde ploile vor avea și caracter torențial, astfel în intervale scurte de timp (1...3 ore) și prin acumulare cantitățile de apă vor fi de 15...20 l/mp și pe arii restrânse de peste 30...40 l/mp. Izolat va cădea grindină de mici dimensiuni (1...2 cm). În regiunile vestice și sud-vestice vremea va fi predominant însorită, iar după-amiaza va fi călduroasă. Vântul va sufla slab și moderat, cu intensificări în sud-estul țării (în general cu viteze de 40...45 km/h), în zona montană înaltă, în special din Carpații Meridionali (în general cu rafale de 60...80 km/h), dar și în timpul ploilor, când vor fi și vijelii (rafale de 50...70 km/h). Temperaturile maxime se vor încadra între 19...21 de grade în nordul Moldovei și estul Transilvaniei și 34 de grade în Banat și vestul Olteniei, iar cele minime vor fi cuprinse între 8 grade în depresiunile Carpaților Orientali și 19 grade în Dealurile de Vest. Dimineața și noaptea, pe areale mici va fi ceață.
LA BUCUREŞTI

Cerul va avea înnorări, iar mai ales după-amiaza și seara vor fi averse (cantități de apă în general de 4...10 l/mp ) și posibil descărcări electrice. Vântul va sufla slab și moderat cu intensificări în timpul ploilor (rafale de 45...55 km/h). Temperatura maximă se va situa în jurul valorii de 28 de grade, iar cea minimă va fi de 14...16 grade.

II. CALITATEA APEI

Administrația Națională Apele Române informează că în data de 26.08.2026, ora 11.00  Dispeceratul ABA-DL a fost informat telefonic despre existenta unui delfin esuat pe plaja din statiunea Cap Aurora, judetul Constanta. 

Administrația Națională Apele Române informează că în data de 26.08.2026, ora 16.00  Dispeceratul ABA-DL a fost informat telefonic despre existenta unui delfin esuat pe plaja din statiunea Eforie Nord, judetul Constanta.

Administrația Națională Apele Române informează despre producerea, în data de 26.08.2026, ora 17.30, unei poluari accidentale a apei cursului Valea Zalau, pe raza municipiului Zalău, județul Sălaj (irizații specifice produselor petroliere). S-au prelevat probe de apă pentru efectuarea analizelor de laborator. Măsuri: montarea de baraje absorbante in aval de zona poluată. Sursa de poluare este in curs de identificare. Vom reveni cu informații suplimentare.

Administrația Națională Apele Române revine cu informații suplimentare referitor la poluarea accidentală (ape uzate de culoare roșiatică, cu spumă) a cursului de apă Tazlău pe raza com Helegiu, județul Bacău produsă în data de 24.08.2026, ora 09.00. În urma verificărilor la teren efectuate de echipa ABA Siret și SGA Bacău s-a constatat, în apropierea primăriei comunei Helegiu, aval de pod, în zona gurii de evacuare a stației de epurare a comunei Helegiu, fenomenul de băltire pe o porțiune de aproximativ 10-15m. Apa evacuată stagnată prezenta un miros specific de detergenți și o culoare roșiatică. În timpul verificărilor la teren, din conducta de evacuare a stației de epurare a comunei Helegiu, aflată la cca. 20m de cursul de apă, râul Tazlău, nu se evacuau ape uzate.

Rezultatele analizelor de laborator:

	Nr. crt
	Punct prelevare
	Indicatori de calitate

	
	
	pH

(unități de pH)
	Azot amoniacal (mg /l)
	Consum chimic de oxigen – metoda cu bicromat de potasiu CCOCr (mg/l)
	Materii totale în suspensie MTS (mg/l)
	Reziduu filtrat la 105OC (mg/l)
	Detergenți sintetici anion activi biodegradabili (mg/l

	1
	Amonte punct de deversare – zona băltită
	7,6
	0,908
	15,21
	7,2
	1221
	< LOQ

	2
	Amonte punct de deversare, râul Tazlău
	8,3
	< LOQ
	< LOQ
	10
	892
	< LOQ

	3
	Punct de deversare UAT Helegiu 
	8,2
	38,97
	118,1
	131
	1586
	2,090

	4
	Aval 50m de gura de evacuare
	8,1
	15,35
	33,11
	79
	1118
	0,639

	5
	Aval 100m de gura de evacuare
	8,2
	0,037
	9,40
	10
	902
	< LOQ

	6
	Aval 150m de gura de evacuare
	8,3
	< LOQ
	6,83
	18
	896
	< LOQ


Măsuri:

1.Se va curăța și salubriza zona aferentă gurii de evacuare a apelor uzate evacuate în râul Tazlău. TERMEN: 28.08.2026

2.Se va întreține albia cursului de apă în aval de zona de evacuare, pe o lungime de 100m amonte și aval pentru asigurarea secțiunii de scurgere și a debitului de diluție în râul Tazlău. TERMEN: permanent

3. UAT Comuna Helegiu va înștiința în scris Administrația Bazinală de Apă Siret cu privire la realizarea măsurilor dispuse. TERMEN: după realizarea măsurilor 1 și 2.

În urma interpretării rezultatelor indicatorilor de calitate analizați din probele de apă recoltate din zona băltită, de la evacuarea în cursul de apă Tazlău și din secțiunile menționate s-au constatat următoarele:

· calitatea apei râului Tazlău, amonte de punctul de deversare și în zona băltită s-a încadrat în clasa a II-a de calitate la indicatorii azot amoniacal și CCOCr și a IV-a, respectiv a III-a de calitate la indicatorul reziduu filtrat;

· în punctul de deversare UAT Comuna Helegiu în râul Tazlău, toți indicatorii de calitate, cu excepția pH-ului, au suferit creșteri semnificative ale valorilor, respectiv clasa a V-a de calitate pentru azotul amoniacal, clasa a IV-a de calitate pentru CCOCr, clasa a V-a de calitate pentru reziduu fix, iar concentrația detergenților a crescut de la o valoare <LOQ, în cele două secțiuni amonte, la 2.000 mg/l în punctul de descărcare;

· în aval de punctul de deversare, la 50m, s-a constatat scăderea valorilor concentrațiilor indicatorilor azot amoniacal, CCOCr și reziduu fix, calitatea cursului de apă îmbunătățindu-se aval 100 m de punctul de deversare și revenind la clasa I-a de calitate aval 150 m de punctul de deversare.

Deoarece impactul asupra cursului de apă a fost localizat, dar semnificativ, iar clasa de calitate a râului Tazlău asuferit o degradare temporară, poluarea se confirmă.

III. CALITATEA MEDIULUI

1. În domeniul aerului



Nu s-au înregistrat evenimente deosebite.. 

2. În domeniul solului și vegetației
Garda Forestieră Timisoara informează despre producerea, în data de 20.08.2026, ora 16.45 unui incendiu de vegetatie care a afectat cca 35,02 ha pe raza O.S. Otelu Rosu, localitatea Maru, județul Caras Severin. Incendiul a fost stins in data de 24.08.2026, la ora 11.40, prin interv a 45 de silviculori, 9 pompieri, 5 politisti si a 12 cetateni. Cauza declansarii: scurt circuit retea electrica. 

Garda Forestieră Timisoara informează despre producerea, în data de 09.08.2026, ora 10.30 unui incendiu de vegetatie care a afectat cca 37 ha pe raza OS Baile Herculane, loc Baile Herculane, județul Caras Severin. Incendiul a fost stins in data de 26.08.2026, la ora 08.00, prin intervenția a 154 de silvicultori și a 120 de pompieri. Cauza declansarii: trasnet. 
3.În domeniul supravegherii radioactivităţii mediului

Nu s-au înregistrat evenimente deosebite.

3.În municipiul Bucureşti

Nu s-au înregistrat evenimente deosebite. 

